**TERMENI DE REFERINȚĂ**

**cu privire la serviciile de consultanță pentru susținerea de sesiuni de instruire pentru personalul Administrației Naționale ”Apele Române” în ceea ce privește *Analiza metalelor grele din resursa de apă de suprafață și subterană și asigurarea validității rezultatelor obținute***

1. **CONTEXT**

România a primit un împrumut de la Banca Internațională pentru Reconstrucție și Dezvoltare (IBRD) pentru a sprijini implementarea Proiectului „Controlul Integrat al Poluării cu Nutrienţi-Finanțare Adițională” (CIPN-AF) (Proiectul).

În cadrul Finanţării Adiţionale sunt menţinute obiectivele şi structura Proiectului „Controlul Integrat al Poluării cu Nutrienţi”, cu unele modificări care reflectă realitatea curentă şi lecţiile învăţate în cadrul proiectului iniţial. Finanţarea Adiţională finanțează lucrări, bunuri, servicii şi costuri de operare şi are patru componente: (i) Componenta 1: Investiţii la Nivelul Comunităţilor Locale pentru Reducerea Poluării cu Nutrienţi ; (ii) Componenta 2: Sprijin pentru Întărirea şi Creşterea Capacităţii Instituţionale; (iii) Componenta 3: Conştientizare Publică şi Sprijin pentru informare; (iv) Componenta 4: Management de Proiect.

Obiectivul general de dezvoltare al Proiectului în cadrul Finanţării Adiţionale este de a sprijini Guvernul României în îndeplinirea cerinţelor Directivei Nitraţi a UE la nivel naţional.

Data de închidere a finanțării suplimentare a proiectului INPC a fost prelungită până la 31 decembrie 2023.

Prin derularea prezentelor servicii, Ministerul Mediului, Apelor și Pădurilor (MMAP), prin Unitatea de Management al Proiectului (denumită în continuare UMP) responsabilă pentru implementarea Proiectului ”Controlul Integrat al Poluării cu Nutrienți”, dorește contractarea de servicii de consultanță specializate ale unui Consultant Individual - Specialist care să contribuie la instruirea personalului ANAR pe nevoile specifice ale instituției, **respectiv pentru analiza metalelor grele din resursa de apă de suprafață și subterană și asigurarea validității rezultatelor obținute.**

1. **SCOPUL SERVICIILOR**

Scopul serviciilor de consultanță este consolidarea instituțională și dezvoltarea capacității Administrației Națională ”Apele Române” (ANAR) de monitorizare și raportare în conformitate cu Directiva Nitrați și Directiva Cadru Apă prin instruirea profesională a personalului ANAR în ceea ce privește *analiza metalelor grele din resursa de apă de suprafață și subterană și asigurarea validității rezultatelor obținute.*

Laboratoarele / echipamentele pentru care se urmărește realizarea instruirii există și sunt funcționale.

Sesiunile de instruire contribuie la îndeplinirea criteriilor de performanță impuse prin *Directiva 2009/90/EC de stabilire, în temeiul, Directivei 2000/60/CE a Parlamentului European și a Consiliului, a specificațiilor tehnice pentru analiza chimică și monitorizarea stării apelor*, cât și la implementarea de noi metode de analiză care nu se pot determina în prezent.

1. **DESCRIEREA SERVICIILOR**

Consultantul va organiza două (2) sesiuni de instruire, astfel:

* o sesiune de instruire cu privire la *analiza metalelor grele din resursa de apă de suprafață și subterană și asigurarea validității rezultatelor obținute*, la care vor participa între 8 și 12 persoane. Durata sesiunii de instruire este de 5 zile și va cuprinde atât o componentă teoretică, cât și una practică. Sesiunea va fi organizată în Oradea și se va desfășura în cadrul Laboratorului Bazinal al Administrației Bazinale de Apă Crișuri;
* o sesiune de instruire cu privire la *analiza metalelor grele din resursa de apă de suprafață și subterană și asigurarea validității rezultatelor obținute*, la care vor participa între 4 și 8 persoane. Durata sesiunii de instruire este de 5 zile și va cuprinde atât o componentă teoretică, cât și una practică. Sesiunea va fi organizată în Buzău și se va desfășura în cadrul Laboratorului Bazinal al Administrației Bazinale de Apă Buzău – Ialomița.

Pentru susținerea instruirilor, Consultantul va întocmi suportul de curs, însoțit de agenda sesiunilor de instruire realizată pe zile și corelată cu temele/unitățile de instruire din suportul de curs pentru cele 5 zile de curs, astfel încât să răspundă următoarelor cerințe:

* + aspecte teoretice și practice referitoare la *analiza metalelor grele din resursa de apă de suprafață și subterană*
	+ caracteristici de performanță în determinarea metalelor din probele de apă prin spectrometrie de absorbție atomică
* demonstrațiile practice vor viza cel puțin:
	+ prelucrarea probelor și analiza propriu – zisă a metalelor din probe de apă de suprafață și subterane prin spectrometrie de absorbție atomică;
	+ determinări pentru asigurarea validității rezultatelor obținute la analiza metalelor din probele de apă de suprafață și subterană prin spectrometrie de absorbție atomică.

În procesul de elaborare a suportului de curs și a agendei pentru fiecare sesiune de instruire, Consultantul trebuie să țină cont că partea teoretică a cursului va reprezenta maxim o zi și jumătate, iar partea practică va reprezenta 3 zile și jumătate.

Suportul de curs și agenda de curs se validează prealabil instruirilor de către reprezentantul ANAR pentru acest contract de prestări servicii.

Logistica instrurii va fi asigurată de ANAR (sala pentru activitățile teoretice, accesul la laboratoare, costurile legate de demonstrațiile practice).

Costurile participanților (dacă este cazul) legate de deplasare, cazare și diurnă vor fi asigurate de ANAR.

Sesiunile de instruire/pregătire profesională se vor desfășura în limba română.

Pe parcursul desfășurării sesiunilor de instruire, Consultantul se va asigura că la sfârșitul celor 2 sesiuni de instruire participanții au dobândit cunoștințe teoretice și practice în ceea ce privește *analiza metalelor grele din resursa de apă de suprafață și subterană și asigurarea validității rezultatelor obținute* prin aplicarea unui chestionar a căror concluzii se includ în raportul Consultantului.

La sfârșitul perioadei de desfășurare a cursului, participanții vor primi un certificat care să ateste instruirea efectuată.

1. **DURATA SERVICIILOR**

Durata contractului este până la 31 decembrie 2023 (data de închidere a proiectului INPCP-AF) sau orice altă perioadă convenită de comun acord de către părți. Prestarea serviciilor de către Consultant se estimează să înceapă în termen de maximum patru săptămâni de la semnarea contractului, iar contribuția totală este estimată la **15 zile lucrătoare.** Sesiunile de instruire/pregătire profesională se vor desfășura pe o perioadă de maximum 3 luni de la semnarea contractului, dar nu mai târziu de 15 decembrie 2023. Fiecare sesiune de instruire va avea o durată de 5 zile (aproximativ 6h/zi).

1. **CERINȚE DE RAPORTARE**

Consultantul va furniza un raport care să includă o descriere a serviciilor prestate, având cel puțin următoarele elemente:

* un grafic de desfășurare a sesiunilor;
* agenda sesiunilor de instruire/pregătire profesională realizată pe zile și corelată cu temele/unitățile de instruire din suportul de curs pentru cele 5 zile de curs;
* programa cursului (curriculum de formare):
* suportul de curs (în format letric), cât și electronic;
* tabel nominal de prezență zilnică pentru fiecare sesiune de instruire susținută (cu semnăturile participanților);
* cel puțin 3 fotografii relevante de la fiecare sesiune;
* chestionare de evaluare a sesiunilor de instruire aplicate participanților la sfârșitul sesiunilor de instruire împreună cu concluziile aferente legate de nivelul de preluare a cunoștințelor.

Rapoartele vor fi redactate și predate Clientului, în limba română (în două exemplare). Factura aferentă serviciilor se va emite după aprobarea Raportului de către Comisia de recepție.

1. **PROFILUL CONSULTANTULUI ȘI CERINȚE CALIFICARE EXPERȚI**

Consultantul trebuie să dețină o experiență teoretică și practică în domeniul în care se cere furnizarea sesiunilor de instruire/pregătire profesională de minimum 5 ani.

Studiile necesare sunt studii superioare într-una din următoarele specializări: chimie, inginerie chimică sau protecția mediului.

Experiență în domeniul analizelor de laborator de cel puțin opt ani.

1. **FACILITĂȚI PUSE LA DISPOZIȚIE DE CLIENT**

Clientul va pune la dispoziția Consultantului următoarele:

* spațiul necesar pentru derularea componentei practice din cadrul sesiunilor de instruire/pregătire profesională în fiecare locație unde se desfășoară sesiunile, astfel:
	+ sesiunea de instruire organizată la Oradea se va desfășura la sediul Laboratorului Bazinal de Apă Oradea al Adminsitrației bazinale de Apă Crișuri;
	+ sesiunea de instruire organizată la Buzău se va desfășura la sediul Laboratorului Bazinal de Apă Buzău al Adminsitrației Bazinale de Apă Buzău – Ialomița
	+ lista participanților la sesiunilor de instruire/pregătire profesională;
* echipamente de tip spectrometre de absorbție atomică.
1. **ARANJAMENTE INSTITUȚIONALE**

Consultantul îşi va desfășura activitatea în strânsă colaborare cu specialiştii UMP - CIPN și ANAR în vederea asigurării unei implementări adecvate a activităților.

Toate activitățile și costurile legate de organizarea instruirilor, deplăsări, cazare, diurnă, pregătirea materialelor de instruire, raporte etc. sunt asigurate de către Consultant incluse în remunerația Consultantului (niciun alt cost nu poate fi invocat / solicitat la plată).

Consultantul va înainta rapoartele Coordonatorului contractului desemnat din partea UMP CIPN, pentru analiză şi, ulterior, vor fi aprobate de către comisia nominalizată de Client în acest sens. Comisia de recepție nominalizată de către Client va întocmi procesul verbal de recepție cantitativă și calitativă pentru serviciile furnizate în termen de 10 zile de la depunerea ultimei versiuni a Raportului agreat cu Consultantul.

Aprobarea rapoartelor de către comisia nominalizată de Client constituie baza efectuării plăților către Consultant.

Rapoartele vor fi redactate în limba română (două exemplare) și se livrează împreună cu versiunile electronice ale acestora.

Consultantul nu va comunica în nici un moment niciunei persoane sau entități informații confidențiale dobândite în cursul perioadei de prestare a serviciilor.

Toate documentele întocmite de Consultant pe parcursul perioadei de prestare a serviciilor devin proprietatea absolută a UMP și ANAR. Consultantul are obligația de a preda către UMP toate aceste documente.

Între Consultant și UMP nu va exista o relație de subordonare, ci o relație de colaborare și cooperare între părți.